system
Răspunde în limba română, în stilul Wikipedia, cat mai corect gramatical.
user
Ce detalii ai despre Cisteiu de Mureș, Alba?
assistant
Cisteiu de Mureș, mai demult Cisteiu Unguresc (în , alternativ Maroscsesztve, colocvial Csesztve), este un sat ce aparține orașului Ocna Mureș din județul Alba, Transilvania, România.

Date geografice 
Altitudinea medie = 251 m.

Istoric 
Pe Harta Iosefină a Transilvaniei din 1769-1773 (Sectio 139) localitatea apare sub numele de „Magyar Csesztve”.

Obiective istorice 
 Castelul Mikes, din secolele XVIII-XIX, construit în stil clasicist. Ansamblul castelului cuprindea pe vremuri castelul, curia, capela și hambarul. Clădirea era în anul 1994 deja goală, în ruină și nepăzită, într-o stare avansată de deteriorare. În ultimii 10 ani, tot ce se putea lua, a fost luat (stucatura tavanului, ramele ferestrelor, ușile etc), astăzi rămânând doar fațada. Părțile componente ale ansamblului (castel, curie, capelă, hambar) sunt înscrise pe lista monumentelor istorice din județul Alba, elaborată de Ministerul Culturii și Patrimoniului Național din România în anul 2010 (cod AB-II-a-B-00204, AB-II-a-B-00204.01, AB-II-a-B-00204.02, AB-II-a-B-00204.03 și AB-II-a-B-00204.04). 
 Biserica Reformată-Calvină.
 Biserica de lemn "Sf. Arhangheli Mihail si Gavriil". Biserica figurează pe lista monumentelor istorice din județul Alba (cod AB-II-m-A-00205), deși nu mai păstrează atributele necesare unei astfel de protecții.

Note

Bibliografie

Vezi și 
 Listă de castele în România
 Biserica de lemn din Cisteiu de Mureș
Lista monumentelor istorice din județul Alba

Legături externe 
 Harta zonei
 Harta online (imagine din satelit)
 Istoria de lângă noi 
 Palatul Mikes din Cisteiu de Mureș 
 Monumente uitate - Cisteiu de Mureș
 Palatul de la Cisteiu de Mureș –un monument aproape mort , Ciprian Plăiașu, Historia
 Castelul din Cisteiu de Mureș, monument distrus ireversibil. A fost furat bucată cu bucată, 13 noiembrie 2013, Dorin Timonea, Adevărul

Diverse
Două sculpturi romane ale unor lei funerari sunt amplasate pe aleea din fața Școlii "Lucian Blaga" de pe str.Brazilor din Ocna Mureș. Sculpturile, vechi de cca 1800 ani, au fost aduse din Cisteiu de Mureș, unde au fost găsite aruncate într-o vale, sub un pod. Probabil, provin de la castelul Mikes.

Imagini 

Cisteiu de Mureș, Ocna Mureș
Cisteiu de Mureș, Ocna Mureș